กระทรวงสาธารณสุข เตรียมข้อมูลวิชาการเสนอ ศบค.พิจารณาปรับวิธีตรวจยืนยันเชื้อโควิดในผู้เดินทางเข้าประเทศ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ที่ประชุม EOC กระทรวงสาธารณสุข ได้มีการหารือกันถึงการผ่อนคลายมาตรการต่างๆ เพื่อให้เกิดสะดวกแก่ประชาชนมากสุด แต่อยู่บนพื้นฐานของความปลอดภัยมากที่สุด ไม่เกิดอันตราย รวบรวมข้อมูลวิชาการทางการแพทย์เสนอ ศปก.ศบค. เพื่อเสนอต่อ ศบค. พิจารณาต่อไป การประชุม ศบค. ศุกร์ที่ 22 เม.ย.นี้ จะมีการเสนอผ่อนคลายเรื่องการตรวจสำหรับผู้เดินทางเข้าประเทศ จากที่ต้องตรวจด้วยวิธี RT PCR อาจจะปรับมาเป็นการตรวจด้วย ATK แทน ซึ่งยังเป็นเพียงข้อเสอแนะจากกระทรวงสาธาณรสุข ส่วนจะเคาะใช้ หรือไม่ขึ้นอยู่กับ ศบค.พิจารณา ส่วนเรื่องลดวันกักตัวนั้น ตามมติที่ประชุมคณะกรรมการโรคติดต่อแห่งชาติ เมื่อวันที่ 12 เม.ย. ที่ผ่านมา ให้ลดวันกักตัวกลุ่มสัมผัสเสี่ยงสูงเหลือเพียง 5 วัน และสังเกตตัวเองต่ออีก 5 วัน หรือ 5+5 นั้น จะมีการเสนอเข้าที่ประชุม ศปก.ศบค. ก่อนเสนอเข้าที่ประชุม ศบค. เช่นกันส่วนเรื่องสถานการณ์โรคโควิด-19 นายอนุทิน กล่าวว่า สิ่งที่ต้องคุมคือ ยอดการเสียชีวิตต้องไม่ให้มาก โดยจากนี้สิ่งที่กระทรวงสาธารณสุขดำเนินการคือ ทำให้เกิด 3 พอคือ เตียงพอ ยาพอ หมอพอ เชื่อหากมี 3 พอ ก็น่าจะผ่านสถานการณ์โควิดไปได้ ส่วนเรื่องวัคซีนย้ำเป็นวาระแห่งชาติอยู่แล้วที่ต้องฉ๊ดให้ประชาชนไม่ว่าจะเข็มไหน ยืนยันการฉีดวัคซีนมีประโยชน์กว่าไม่ฉีดหลายเท่าตัว โดยเฉพาะผู้สูงอายุ กลุ่มเสี่ยง กราบขอความกรุณามารับการฉีดวัควีนกันให้ครบ โดยเฉพาะเข็มกระตุ้นทั้งกลุ่มเสี่ยงและประชาชนทั่วไป เพราะขณะนี้วัคซีนมีครบทุกชนิด สำหรับผู้สูงอายุที่ไม่สะดวกเดินทางมารับ ลูกหลาน สามารถแจ้ง รพ.สต.ให้ทราบได้จะมีการจัดวัคซีนลงไปหาถึงที่